CYMRU
ARolwg Y CYngoR CYnUlleidfA
2011/12a

01 Rhagair yr Ymddiriedolwr Cenedlaethol
02 Gweithgaredd y Cyngor Cynulleidfa yn ystod y flwyddyn
04 Adroddiad Cyngor Cynulleidfa Cymru ar Berfformiad y BBC yng Nghymru
11 Perfformiad yn erbyn Pwrpasau Cyhoeddus y BBC
16 Blaenoriaethau Cynulleidfa ar gyfer 2012/13
18 Cyngor Cynulleidfa Cymru
19 Cysylltu

Llun y clawr
Cerddorfa Genedlaethol Gymreig y BBC yn un o’i chyngherddau ar gyfer ysgolion arbennig.

RhAgAiR YR YMddiRiedolwR
CenedlAethol“Adeiladwyd canolfan cynhyrchu
drama ym Mhorth y Rhâth, Bae
Caerdydd, ar amser ac o fewn
ei chyllideb, a bu yn fodd i roi
cartref newydd i Pobol y Cwm,
Casualty a Doctor Who.”
Mae Cynghorau Cynulleidfa’r BBC yn cynghoriYmddiriedolaeth y BBC ynglŷn â pha mor
dda y mae’r BBC yn cyflawni ei Phwrpasau
Cyhoeddus a sut y gwasanaethir y rhai sy’ntalu Ffi’r Drwydded ar draws y DU. Er
mwyn deall barn y cyhoedd mae Cyngor
Cynulleidfa Cymru yn cynnal cyfarfodydd gyda
chynulleidfaoedd led-led Cymru, er mwyn
cael clywed am y pethau sy’n bwysig iddynt
hwy a chynghori’r Ymddiriedolaeth ynghylch
materion o gonsÝrn.
Un mater o bwys i gynulleidfaoedd, sydd
wedi ei godi ers blynyddoedd lawer, ac y
bu’r Cyngor yn codi llais arno ers tro, yw
argaeledd gwasanaethau ar draws Cymru,
yn enwedig darpariaeth Radio Cymru ar
DAB a BBC Radio Wales ar FM a DAB.
Yn ystod y flwyddyn ddiwethaf, gwelwyd y
ddarpariaeth FM yn ehangu yn ne ddwyrain
Cymru a chyhoeddwyd bod mast DAB

masnachol newydd i’w godi yng ngogledd­
ddwyrain Cymru. Croesewir hyn yn wresog
gan gynulleidfaoedd.
Adeiladwyd canolfan cynhyrchu drama ym
Mhorth y Rhâth, Bae Caerdydd, ar amser aco fewn ei chyllideb, a bu yn fodd i roi cartref
newydd i Pobol y Cwm, Casualty a Doctor
Who. Gall fod yn fodd i roi hwb sylweddol
i’r diwydiannau creadigol yng Nghymru. Yn
dilyn cyhoeddiad Llywodraeth San Steffan
fod S4C i’w chyllido o Ffi’r Drwydded o2013 ymlaen rwy’n croesawu’n wresog ycytundeb newydd gyda S4C ac yn edrych
ymlaen at weld y BBC ac S4C yn manteisio
ar gyfleoedd pellach ar gyfer cyd-weithio er
budd creadigol, cymdeithasol, addysgiadol ac
economaidd cynulleidfaoedd yng Nghymru.
Yn ystod y flwyddyn dan sylw gwelsom
ymadawiad Keith Jones fel Cyfarwyddwr
BBC Cymru Wales a phenodiad Rhodri
Talfan Davies i’r swydd. Rwy’n ddiolchgar
i Keith am ei gefnogaeth sylweddol i waithCyngor Cynulleidfa Cymru a’i gyfraniad i
BBC Cymru Wales dros flynyddoedd lawer.
Rwy’n croesawu penodiad Rhodri yn fawr
ac edrychaf ymlaen at weithio’n agos gydag
ef yn ystod y misoedd a’r blynyddoedd
i ddod.
Tra bod mwy nag un her yn wynebu’r
BBC, yn enwedig felly y toriadau ariannol
diweddar sy’n cynrychioli her sylweddol i’rcenhedloedd a’r rhanbarthau, mae’r Cyngor
yn parhau i fynegi a phwysleisio’n ddeheuig
ofidiau a dyheadau cynulleidfaoedd y BBC
yng Nghymru.

elan Closs Stephens
Ymddiriedolwr Cenedlaethol Cymru a
Chadeirydd Cyngor Cynulleidfa Cymru
1gweithgARedd Y CYngoR
CYnUlleidfA tRwY’R flwYddYn

Rhydd Siarter Frenhinol y BBC y cyfrifoldeb
i’r Cyngor Cynulleidfa gyflwyno adroddiad
bob blwyddyn i Ymddiriedolaeth y BBC
ar berfformiad y BBC wrth hyrwyddo
ei Phwrpasau Cyhoeddus yng Nghymru
a chynnig cyngor i’r Ymddiriedolaeth
ar faterion y tynnir ei sylw atynt gan
y gynulleidfa.
Yn ystod y flwyddyn dan sylw (Ebrill 2011
– Mawrth 2012) cyfarfu CCC saith gwaith
mewn lleoliadau ledled Cymru. Bu’r Cyngor
yn trafod strategaeth gydag uwch staff y
BBC yng Nghymru a thu hwnt yn ogystal
ag allbwn ar radio, teledu ac ar-lein. Bu’r
Cyngor yn ystyried rhaglenni Cymraeg aSaesneg, problemau dosbarthu, Cyfryngaua Thechnoleg y Dyfodol, Chwaraeon,
Newyddion a Materion Cyfoes y BBC,allbwn ar lefel Rhwydwaith a chenedlaethol,
BBC Radio Cymru a BBC Radio Wales,
perthynas y BBC gydag S4C yn y dyfodol,
Darparu Ansawdd yn Gyntaf (DAG) a
Strategaeth Amrywiaeth y BBC.
1

2

Cyfrannodd y Cyngor at ymgynghoriad
Ymddiriedolaeth y BBC ar DAG, Arolwg
Gwasanaeth yr Ymddiriedolaeth o BBC
Radio 5 Live, BBC Parliament a BBC News
Channel, BBC Asian Network a Pholisi
Syndicetio y BBC a gwnaeth gyfraniad
sylweddol at Arolwg Gwasanaeth yr
Ymddiriedolaeth o radio Cenhedloedd y
BBC gan ganolbwyntio ar orsafoedd radio
cenedlaethol Cymru, BBC Radio Cymru
a BBC Radio Wales. Argymhellodd
y Cyngor y dylai’r Ymddiriedolaeth
gymeradwyo Cynllun Rhaglenni 2012/13
y BBC ar gyfer S4C, a gwyliodd ydatblygiadau am ddyfodol S4C yn agos
yn dilyn argymhellion Llywodraeth San
Steffan y dylid cyllido S4C yn bennaf o
Ffi Drwydded y BBC o 2013 ymlaen.

2

Cynhaliodd y Cyngor ddeg digwyddiad
atebolrwydd yn ystod y flwyddyn –yn Nyffryn Nantlle; gyda Fforwm Menywod
Chwarae Teg; gydag aelodau Materion
Cyhoeddus Cymru yn dilyn etholiadau
mis Mai i Gynulliad Cenedlaethol Cymru;
yn yr Wyddgrug; gyda myfyrwyr oBrifysgol Glyndŵr Wrecsam; gydag
aelodau o’r gymuned sipsiwn a theithwyr
yng ngogledd-ddwyrain Cymru; gyda
llunwyr barn o bob cwr o Gymru; gyda
Mwslemiaid ifanc yng Nghaerdydd; ac yn
Ferndale. Bwydodd y sylwadau a gafwyd
oddi wrth gynulleidfaoedd yn ystod y
digwyddiadau hyn i gyflwyniadau’r Cyngor
i’r ymgynghoriadau uchod ac at lunio
Blaenoriaethau Cynulleidfa’r Cyngor
ar gyfer 2012/13.

Roedd y materion a godwyd yn ydigwyddiadau hyn yn cynnwys pryderon
nad oedd gorsafoedd radio cenedlaethol
Cymru, BBC Radio Cymru a BBC Radio
Wales, ar gael ar DAB mewn rhannau
helaeth o Gymru. Mynegwyd amheuaethhefyd am y pwyslais ar ddarlledu Diffiniad
Uchel (HD) ac roedd nifer o gyfranogwyr
yn ei ystyried yn ‘eliffant gwyn’ drud.
Mynegwyd pryder neilltuol am yposibilrwydd y gallai BBC Two HD gael ei
lansio heb raglenni penodol i Gymru gan
BBC Cymru. Codwyd y mater o bortreadu
Cymru ar radio a theledu Rhwydwaith
hefyd sawl gwaith, a’r cyfranogwyr ynpwysleisio bod eu mwynhad o raglenni
teledu yn cael ei gyfoethogi trwy weld
sefyllfaoedd a lleoliadau cyfarwydd.
Mynegwyd pryder am effaith posibl cynigion
DAG ar ddarlledu chwaraeon a mynegwyd
pryder arbennig y gallai chwaraeon proffil
is gael eu taro’n anghymesur o galed.

3

1. Bu i gyfres nodedig The
Story of Wales ddylanwadu
ar ddarllediadau hyrwyddo
chwaraeon BBC Cymru
hyd yn oed!
2. Diwrnod cerddoriaeth
BBC Radio Wales –Frank Hennessey.
3. Ceri Stradling aelod o Gyngor
Cynulleidfa Cymru yn uno ddigwyddiadau estyn allany CCC gyda myfyrwyr ym
Mhrifysgol Glyndŵr.

3

AdRoddiAd CYngoR CYnUlleidfA
CYMRU AR BeRffoRMiAd Y BBC Yng
nghYMRU 2011/12
Trosolwg
Yn ystod y flwyddyn dan sylw derbyniodd
CCC gyflwyniadau gan Gyfarwyddwr
BBC Cymru Wales ac uwch reolwyr oGymru a thu hwnt ar sut yr oedd y BBC yn
gyffredinol yn perfformio yng Nghymru ac
yn cyflawni Pwrpasau Cyhoeddus y BBC.
Gan ddefnyddio fframwaith Cyrhaeddiad,Effaith, Ansawdd, a Gwerth am Arian(RQIV) Ymddiriedolaeth y BBC i asesu
perfformiad, nododd y Cyngor bod
cyrhaeddiad wythnosol holl deledu’r
BBC yng Nghymru wedi cynyddu i 89%(BARB) yn ystod y flwyddyn ddiwethaf abod cyrhaeddiad holl raglenni teledu BBC
Cymru yng Nghymru wedi aros yn gyson
yn ystod 2011/12 gyda chyrhaeddiad
wythnosol o bron i 1 miliwn (cyrhaeddiad
15 munud), ac ar y blaen i gyfran y
Rhwydwaith. Roedd y Cyngor wedi’i
galonogi bod dros hanner yr holl oedolion
yng Nghymru, 1.4 miliwn o wylwyr(cyrhaeddiad 3 munud), yn gweld o leiaf uno fwletinau BBC Wales Today bob wythnos,a bod cyrhaeddiad BBC Radio Wales wedi
aros ar tua’r un lefel. Roedd y Cyngor
wedi’i galonogi bod y BBC wedi sgorio’n
1

4

gryf ar Ansawdd, a chymeradwyaeth o’r
Gorfforaeth yng Nghymru yn para ar
7.14. Roedd ansawdd allbwn BBC Cymru
Wales yng Nghymru yn para’n uchel
gyda’r cyfartaledd lefel gwerthfawrogiad
cynulleidfa wedi cynyddu o 77 i 84 ers
2006 (gan berfformio’n well na’r duedd
cyffredinol am i fyny yn y gwerthfawrogiad
o raglenni’r BBC).
Ond, roedd yr arbedion ariannol
parhaus yn fater o bryder. Dywedodd
cynulleidfaoedd wrth y Cyngor eu bod
yn teimlo bod nifer y rhaglenni teledu
Saesneg oedd yn cael eu cynhyrchu gan
BBC Cymru Wales ar gyfer cynulleidfaoedd
yng Nghymru yn isel ac y gallai arbedion
pellach ddwysáu’r sefyllfa ynteu effeithio ar
ansawdd. Roedd y Cyngor yn fodlon bod y
BBC yn parhau i gael effaith sylweddol yng
Nghymru gyda’r gyfres bwysig ddiweddar,
The Story of Wales, a gynhyrchwyd mewn
partneriaeth gyda’r Brifysgol Agored yng
Nghymru, yn denu cynulleidfa o 412,000
ar gyfer y bennod agoriadol.

1.Cyflwynydd The Story of Wales, Huw Edwards..
2.Ymddiriedolwr Cenedlaethol Cymru y BBC
yn un o ddigwyddiadau estyn allan y CCC.

Yn seiliedig ar ei ymwneud â
chynulleidfaoedd a data gan reolwyr y
BBC a’r Ymddiriedolaeth, daeth Cyngor
Cynulleidfa Cymru i’r casgliad bod allbwn
y BBC yn ystod 2011/12, ar y cyfan, wedi
diwallu ei gyfrifoldebau darlledu gwasanaethcyhoeddus yn Gymraeg ac yn Saesneg ardraws pob platfform ac wedi cyfrannu ynsylweddol at gyflawni Pwrpasau’r BBC.
Arolwg Cyngor Cynulleidfa Cymru oberfformiad yn erbyn blaenoriaethau
cynulleidfaoedd yn 2011/12
Mae’r adrannau coch isod yn dynodi
blaenoriaethau’r gynulleidfa a osodwyd
gan CCC ar gyfer 2011/12 tra bod yparagraffau o dan pob adran goch ynrhoi asesiad y Cyngor o’r cynnydd yn
erbyn pob blaenoriaeth.
Cyffredinolrwydd Argaeledd
Roedd y Cyngor yn bryderus ynglŷn â’r ffaith
nad yw rhai cynulleidfaoedd yn gallu derbyn
gwasanaethau’r BBC, yn enwedig ar rai
platfformau digidol. Roedd pryderon neilltuol
am ansawdd ac argaeledd DAB. Hoffai’r
Cyngor hefyd weld strategaeth glir ar gyfer
y DU gyfan ar gyflwyno rhaglenni Cymru,
yr Alban, Gogledd Iwerddon a rhanbarthau
Lloegr ar HD.
Mynegodd CCC bryder mai dim ond
lleiafrif – 40% o’r boblogaeth – sydd yn
gallu derbyn BBC Radio Cymru neu BBCRadio Wales ar DAB, er gwaethaf dyfodiad

trosglwyddyddion DAB newydd ychwanegolar gyfer gwasanaethau’r Rhwydwaith. Ni all
70% o siaradwyr Cymraeg dderbyn BBC
Radio Cymru ar DAB.
Mae gwaith estyn allan CCC yn dangos
bod cwestiynau mawr gan aelodau’r
gynulleidfa ynglŷn â DAB ac a ddylai’r BBC
fod yn hyrwyddo hyn pan nad yw’r sector
fasnachol yn ymateb i gais y Llywodraeth
i ehangu’r rhwydwaith.
Dylai unrhyw drafodaeth ynghylch
cyflawni Pwrpasau’r BBC yng Nghymru
ystyried yr anghyfartaledd o ran mynediad
i wasanaethau’r BBC. Mae gan ddiffyg
mynediad effaith enfawr ar allu’r BBCi gyflawni’r Pwrpasau Cyhoeddus hyn
yn effeithiol.
Mae CCC yn croesawu’n fawr y cynydd awelwyd yn ystod y cyfnod dan sylw oargaeledd BBC Radio Wales ar FM i 80%
o boblogaeth Cymru. Mae’r Cyngor yn
parhau’n bryderus ynghylch y diffyg cynnydd
yn argaeledd BBC Radio Cymru a BBC
Radio Wales ar DAB.
Cynnal Dinasyddiaeth a Chymdeithas Sifil
Mae’r Cyngor yn credu y dylai bod gan y
BBC rôl amlycach wrth hwyluso trafodaeth
gyhoeddus, gan ddarparu sylwebaethmewn ffordd wybodus ar bynciau o bobrhan o’r DU yn ogystal â dyfnhau ac ehangu
adroddiadau rhyngwladol.

25AdRoddiAd CYngoR CYnUlleidfA CYMRU AR BeRffoRMiAd
Y BBC Yng nghYMRU 2011/12 pARhAd
Mae Cyngor Cynulleidfa Cymru yn croesawu’r
cynnydd sylweddol a wnaethpwyd gan
Newyddion Rhwydwaith o ran adrodd
newyddion ar draws y DU yn dilyn Adroddiad
Amhleidioldeb yr Ymddiriedolaeth amadrodd ar faterion datganoledig. Ond mae’ncredu bod cryn dipyn o ffordd i fynd eto
hyd nes bydd adroddiadau ar y cenhedloedd
datganoledig ar holl raglenni Rhwydwaith y
BBC yn diwallu’r safonau cywirdeb ac ansawdd
a ddisgwylir gan y BBC. Ar hyn o bryd nid yw’r
cyfle i gyfoethogi rhaglenni ymhellach trwy
gymariaethau polisi o gwmpas y DU yn caelei gymryd i’w lawn botensial.
Mae CCC yn croesawu’r datganiad a
wnaed gan Gyfarwyddwr Newyddiony BBC ei bod yn llwyr ymwybodol o’rangen ac o’r cyfle sydd yn bodoli ar gyfer
cyfoethogi newyddion Rhwydwaithgyda chymariaethau polisi ar draws y
DU. Mae’n derbyn bod cryn dipyn o’r
agenda newyddion yn ystod y cyfnod dansylw yn drwm gyda newyddion tramor– yn enwedig y darllediadau ynghylch y‘Gwanwyn Arabaidd’. Eto i gyd bydd CCC
yn parhau i gadw golwg agos ar y mater
hwn yn ystod y flwyddyn i ddod.

1

6

Hyrwyddo Addysg a dysgu
Mae’r Cyngor yn croesawu strategaeth y
BBC ar gyfer dysgu ffurfiol ac anffurfiol,
ac yn edrych ymlaen at ddeall rhagor am
sut y bydd yn effeithio ar gynulleidfaoedd
amrywiol megis cynulleidfaoedd hŷn, y rhai
nad ydynt mewn gwaith, neu ddysgwyr
yn y cenhedloedd datganoledig lle mae
amgylchiadau yn amrywio.
Mae CCC wedi croesawu’n fawr iawn
rhyddhau yn ystod y flwyddyn dan sylw
ddeunyddiau addysgiadol yn Gymraeg,
Gwyddeleg a Gaeleg a ddechreuwyd
fel rhan o’r gwasanaeth BBC Jam, sydd
bellach wedi hen ddirwyn i ben. Mae
wedi clywed yn gyson am y gwerth y mae
cynulleidfaoedd yng Nghymru yn ei roi arddeunydd addysgiadol ar-lein o’r fath.
Ysgogi creadigrwydd a rhagoriaeth
ddiwylliannol
Mae’r oriau o raglenni Saesneg a gynhyrchwyd
yng Nghymru gan BBC Cymru ar gyfer
Cymru wedi gostwng o 824 awr (324 o ran
rhaglenni cyffredinol) yn 2005 i 696 awr yn
2009 (276 o ran rhaglenni cyffredinol). Mae
CCC yn credu bod y gostyngiad o ran oriau agwariant yn fater o bryder a gofid, yn enwedig
yng nghyd-destun Adroddiad Marchnad
1.Ruth Marks, Aelod o Gyngor
Cynulleidfa Cymru yn ystod
cyfarfod estyn allan yn yr
Wyddgrug.
2.Suma Pugh, aelod o Gyngor
Cynulleidfa Cymru yn ystod
digwyddiad estyn allan yn
yr Wyddgrug

Cymru Ofcom 2010 a oedd yn dangos bod
y gostyngiad cyffredinol (yn cynnwys allbwn
y BBC ac ITV) yn 16% a bod gwariant wedi
gostwng 44% drwyddi draw dros 5 blynedd.
Mae’r Cyngor wedi bod yn bryderus
ynghylch y datblygiadau diweddar o ran
teledu Cymraeg ac yn pryderu y bydd
cynulleidfaoedd Cymraeg eu hiaith yn dioddef
yn dilyn cyhoeddiadau diweddar. Mae’n chwilio
am ymrwymiad o’r newydd oddi wrth y BBCi sicrhau bod y gynulleidfa Gymraeg ei hiaith yn
derbyn gwasnaeth teledu darlledu cyhoeddus
cyflawn ar bob platfform ar draws pob genre
ac o’r safon uchaf.
Mae CCC yn credu ei bod yn hanfodol
diogelu a chryfhau’r gwasanaethau craidd
sydd wedi’u hanelu’n benodol at Gymru,
yn y Gymraeg a’r Saesneg.
Mae CCC yn croesawu’n fawr y cytundeb awnaethpwyd yn ystod y flwyddyn ddiwethaf
rhwng y BBC ac S4C ar drefniadau ar gyfer
cyllido’r sianel o Ffi’r Drwydded yn y dyfodol,
yn dilyn penderfyniad Llywodraeth San
Steffan yn 2010. Mae’r Cyngor yn nodi bod
BBC Cymru Wales yn mynd i wynebu 16%
o doriad yn ei chyllideb – yn hytrach na’r
ffigur cyffredinol o 20% – yn sgîl gweithredu
argymhellion DAG. Er hyn, mae’nymwybodol iawn o ofidiau cynulleidfaoedd ygallai toriadau o’r fath, yn syth wedi arbedion
Gwelliannau Parhaus y 5 mlynedd blaenorol,gael effaith andwyol posib ar wasanaethau
BBC Cymru - a’r effaith ar y ddwy orsaf

radio genedlaethol, a rhaglenni teledu
Saesneg o Gymru ar gyfer Cymru obryder neilltuol.
Dod â’r Byd i sylw’r DU a’r DU i sylw’r Byd
Dywed cynulleidfaoedd wrth y Cyngor
nad yw amrediad newyddion rhyngwladolyn ddigon amrywiol, gyda’i ogwydd gref ary Rhwydwaith tuag at yr Unol Daleithiau
ac mae teimlad nad oes fawr ddim sylw i
weddill Ewrop. Am y rheswm hwn mae
aelodau’r gynulleidfa yn gwerthfawrogi’nfawr iawn y persbectif gwahanol a ddarperir
gan Wasanaeth Byd y BBC. Mae yna
deimlad y dylai’r BBC fod yn hwyluso’r ddadl
a chynorthwyo cynulleidfaoedd i ddeall
safbwyntiau gwahanol.
Mae CCC wedi croesawu darllediadau’r
BBC o ddigwyddiadau’n gysylltiedig gyda
gwrthryfeloedd y ‘Gwanwyn Arabaidd’
a’r darllediadau cyson am ddigwyddiadau
yn y Dwyrain Canol yn ystod y flwyddyn
dan sylw. Mae cynulleidfaoedd wedi
gwerthfawrogi hefyd y darllediadau am
ddigwyddiadau ym ‘Mharth yr Ewro’. Mae’r
Cyngor yn gobeithio y bydd y datblygiad
arfaethedig o feithrin dynesiad ‘Un BBC’tuag at gasglu newyddion yn gweld rhagoro integreiddio ar Wasanaeth Byd y BBC a
Newyddion y BBC yn gyffredinol, gan esgor
ar ddatbygiad cadarnhaol pellach o ranehangder casglu ac adrodd ar newyddion
rhyngwladol gan y BBC.

2

7

AdRoddiAd CYngoR CYnUlleidfA CYMRU AR BeRffoRMiAd
Y BBC Yng nghYMRU 2011/12 pARhAd
Portreadu a Chyflenwi’r Rhwydwaith
Gofynnodd y Cyngor i’r Ymddiriedolaeth
barhau i herio’r Weithrediaeth i sicrhau
gwelliannau cadarn i’r modd y portreadir
cymunedau a diwylliannanu gwahanolo bob cwr o’r DU.
Mae CCC yn croesawu’n fawr agor
canolfan cynhyrchu drama newydd Porth yRhâth ym Mae Caerdydd yn ystod y cyfnod
dan sylw ac yn gobeithio y bydd hyn yn
gymorth i roi hwb pellach i’r portread llawn,
gwir a chywir o wahanol gymunedau ahunaniaethau sydd i’w cael ar draws y DU.
Arolwg strategaeth a setliad ffi’r drwydded
Mae’r Cyngor eisiau sicrwydd y bydd yr
ymdrech i sicrhau gwerth am arian yn deg i
gynulleidfaoedd ar draws holl weithgarwchy Gorfforaeth, yn enwedig wrth ibenderfyniadau anodd gael eu gwneudo ganlyniad i setliad Ffi’r Drwydded.
Mae hyn yn parhau yn fater o bryder
i’r Cyngor a bydd yn monitro ymateb ygynulleidfa i raglenni’r BBC yn ofalus yn dilyn
toriadau i’r cyllidebau o ganlyniad i DAG.
Ansawdd a hynodrwydd
Mae’r Cyngor yn croesawu’r ymrwymiad
i ansawdd a hynodrwydd yn Arolwg
1.Andy Carter aelod o’r Cyngor yn
nigwyddiad estyn allan y CCC gyda
llunwyr barn o bob rhan o Gymru.
2.Nicola Branson aelod o’r Cyngor yn
nigwyddiad estyn allan y CCC gyda
llunwyr barn o bob rhan o Gymru.

81Strategaeth y BBC ac am weld manteision
diriaethol ar gyfer cynulleidfaoedd yng
ngwasanaethau’r BBC ar lefel Rhwydwaith,
cenedlaethol a lleol. Mae cynulleidfaoedd
yn benodol yn dymuno gweld safonau
ansawdd cyson uchel yn parhau i gael eu
gwireddu mewn rhaglenni Rhwydwaitha rhaglenni teledu penodol i Gymru.
Mae CCC yn parhau i groesawu pwyslais
parhaus y BBC ar ansawdd a hynodrwydd
a chlywodd yn gyson gan gynulleidfaoedd
am eu gwerthfawrogiad o raglenni fel Frozen
Planet a The Story of Wales. Bydd yn dal ati
i fonitro ansawdd a hynodrwydd yn ystod
y flwyddyn i ddod.
Cynulleidfaoedd hŷn
Cododd y Cyngor bryderon ynglŷn â’r
graddau yr oedd anghenion cynulleidfaoedd
hŷn yn cael eu diwallu, a sut y gellid mynd i’rafael ag unrhyw fylchau.
Mae’r Cyngor yn croesawu adroddiad
diweddar Gweithrediaeth y BBC aranghenion amrywiol sectorau gwahanol o’ichynulleidfaoedd a bydd yn parhau i ofyn igynulleidfaoedd yn ei ddigwyddiadau estynallan ei hun a ydynt yn fodlon ai peidio body BBC yn diwallu eu hanghenion.

AdRoddiAd AR BeRffoRMiAd Y BBC
Yng nghYMRU Yn eRBYn pwRpASAU
CYhoeddUS Y BBC

Cynnal dinasyddiaeth a chymdeithas sifil
Mae’r Cyngor yn credu bod Newyddion
ar draws pob platfform yn hanfodol
bwysig a bod Newyddion Rhwydwaitha newyddion cenedlaethol i Gymru yn
cyfrannu at gyflawni’r Pwrpas hwn. Denodd
BBC Wales Today gynulleidfa o 285,000 ar
gyfartaledd ar gyfer ei raglen newyddion
am 6.30pm. Roedd Newyddion ar S4C
hefyd yn gyfrannwr pwysig i’r Pwrpas hwn,
gyda chynulleidfa o 18,000 ar gyfartaledd
ar gyfer ei brif fwletin newyddion, a 27,000
ar gyfer y bwletin penawdau am 8.55pm,
bob gyda’r nos yn ystod yr wythnos waith.
Mae cyfraniad y BBC at gyflawni’r Pwrpas
hwn yn cael ei weld yn arbennig ar adegau
o bryder cenedlaethol annisgwyl, fel ar adeg
trychineb pwll glo’r Gleision ym mis Medi,a marwolaeth annhymig rheolwr tîm pêl
droed cenedlaethol Cymru, Gary Speed,
ym mis Tachwedd.

Cyfrannodd rhaglenni newyddion ar BBC
Radio Cymru a BBC Radio Wales ynsylweddol at y Pwrpas hwn gyda chynulleidfa
o 30,000 i’r Post Cyntaf a 85,000 i Good
Morning Wales. Dywedodd un cyfranogwr
mewn digwyddiad estyn allan CCC am y
Post Cyntaf “mae’n dweud y cyfan sydd angeni chi ei wybod am newyddion Cymru a thu
hwnt”. Dywedodd un arall am Newyddion y
BBC yn fwy cyffredinol “gyda’r dirywiad yng
nghylchrediad papurau newydd yng Nghymru,
y BBC ydy’r unig le sydd ar ôl y medraf droi
ato er mwyn cael newyddion amhleidiol amwleidyddiaeth er enghraifft. Mae angen i ni
ddiogelu hyn. ”Darparwyd cyfleoedd pwysig
i drafod materion cyfoes gan Week in Week
Out, Manylu, Eye on Wales, Pawb a’i Farn a TaroNaw a thrwy hynny maent yn cyfrannu at
y Pwrpas hwn, ac amlygodd Week in Week
Out faterion pwysig yn ystod y flwyddyn fel
y pryderon dybryd ynghylch arfer Prifysgol
Cymru o ddilysu cymwysterau mewn
colegau ar draws y byd.

2

9

AdRoddiAd AR BeRffoRMiAd Y BBC Yng nghYMRU Yn
eRBYn pwRpASAU CYhoeddUS Y BBC pARhAd
Dywed cynulleidfaoedd yn gyson wrthy Cyngor bod darllediadau’r BBC am
wleidyddiaeth yn bwysig iddyn nhw a
bod darllediadau etholiadau’r Cynulliad
Cenedlaethol ym mis Mai 2011 gan y
BBC, yng Nghymru ac ar y Rhwydwaith,wedi cyfrannu at eu haddysgu am bolisïau
ac wedi llywio penderfyniadau. Roedd
CF99, Dragon’s Eye, The Politics Show, Dau
o’r Bae a Sunday Supplement oll yn darparu
gwybodaeth helaeth ac amrywiol amwleidyddiaeth yng Nghymru a thu hwnt.
Mae blogiau Vaughan Roderick, Betsan
Powys a David Cornock yn parhau i
ddarparu elfen wleidyddol ychwanegol
ddefnyddiol ar wleidyddiaeth yng Nghymru
a San Steffan, a dywedodd un cyfranogwr
mewn digwyddiad estyn allan CCC “Maen
nhw’n ardderchog ac yn cyflwyno safbwynt
ffres ar straeon gwleidyddol”. Canmolodd
y Cyngor raglenni Cymraeg y BBC addarlledwyd ar S4C, sef 648 awr yn ystod
2010-11, a oedd yn sylweddol uwch na’r 520
o oriau yr oedd y BBC yn rhwymedig i’w
darparu yn ôl statud, tra’n nodi hefyd bod
cyfanswm nifer yr oriau o raglenni oedd i’w
cyflenwi yn y cynllun ar gyfer y flwyddyn
110

ariannol 2012/13 yn 610 awr – gostyngiad
sylweddol. Roedd y Cyngor yn falch bod
37% o gyfanswm oriau cynulleidfa S4C yn
deillio o raglenni a gynhyrchwyd gan BBC
Cymru – canran uchel a chymryd mai
dim ond 20% o gyfanswm allbwn S4C (aceithrio oriau Cyw) oedd oriau’r BBC, er bod
canran uchel o’r rhain yn ystod oriau brig.
Roedd y Cyngor yn croesawu’r cynnydd
bychan yng nghyrhaeddiad wythnosol S4C
ymysg siaradwyr Cymraeg yn ystod 2011
ac yn gobeithio y gall cydweithredu pellach
yn y dyfodol rhwng y BBC ac S4C hybu
cyrhaeddiad yr allbwn Cymraeg ymhellach
ar deledu, radio ac ar-lein.
Hyrwyddo addysg a dysgu
Rhoddodd CCC groeso mawr i’r
deunyddiau addysgol yn Gymraeg,
Gwyddeleg a Gaeleg, a ddechreuwyd felrhan o’r gwasanaeth BBC Jam sydd bellach
wedi hen ddirwyn i ben, ac a ryddhawyd
yn ystod y flwyddyn dan sylw. Clywodd yn
gyson am y gwerth y mae cynulleidfaoedd
yng Nghymru yn ei roi ar ddeunydd
addysgiadol ar-lein o’r fath. Yn ei hollddigwyddiadau estyn allan,

1.Un o gyfarfodydd estyn allan Cyngor
Cynulleidfa Cymru.
2.Carwyn Ellis (Colorama) a Siôn
Richards (Jen Jeniro) yn ystod
Sesiwn Unnos Gŵyl Ddewi BBC
Radio Cymru.
3.Casualty yw un o gynyrchiadau
trigiannol canolfan cynhyrchu
drama newydd Porth y Rhâthym Mae Caerdydd.

clywodd y Cyngor gan fyfyrwyr ac eraill
am bwysigrwydd addysgiadol gwefannau
a rhaglenni’r BBC.
Clywodd y Cyngor gan gynulleidfaoedd
eu bod yn ystyried bod dysgu anffurfiol
trwy adloniant yn digwydd trwy gyfrwng
rhaglenni fel The Human Planet, The Story ofWales, Code-breakers: Bletchley Park’s Lost
Heroes, Egypt’s Lost Cities a Frozen Planet.
Ysgogi creadigrwydd a rhagoriaeth
ddiwylliannol
Tra bod y Pwrpas hwn yn cwmpasu brony cyfan o weithgarwch y BBC roedd y
Cyngor yn credu bod rhai enghreifftiau
neilltuol i’w gweld o ran Chwaraeon,
Ffeithiol a Drama a Cherddoriaeth.
Cyfeiriwyd yn benodol at BBC Three a
BBC Four fel sianeli dewis cyntaf ymhlithamrywiol sectorau o’r gynulleidfa yn ystod
digwyddiadau estyn allan CCC. Arhosodd
cynulleidfaoedd Pobol y Cwm ar yr un lefel
uchel â’r flwyddyn flaenorol yn dilyn 5
mlynedd o dŵf yn y gynulleidfa, ac mae’rddau ddarllediad bellach yn denu tua
51,000 o wylwyr. Roedd y Cyngor hefyd
yn credu bod gan rai o fentrau C2 ar BBC
Radio Cymru – fel y slotiau Sesiwn Unnos
achlysurol, lle mae cerddorion yn dod at ei
gilydd dros nos mewn stiwdio i gyfansoddi arecordio pedair cân newydd – yn cyfrannu’n2sylweddol i’r Pwrpas hwn, yn ogystal ag i
gerddoriaeth boblogaidd yng Nghymru.
Mae Scrum V live, Y Clwb Rygbi a Sport
Wales oll yn cyfrannu at y Pwrpas hwn
ac yn dangos bod arbenigedd cynhyrchu
chwaraeon o fewn BBC Cymru Wales o’r
radd flaenaf, ac mae Y Clwb Rygbi yn gyson
yn darparu cynulleidfaoedd uchaf S4C. Mae
CCC yn rhannu pryderon cynulleidfaoedd ygallai toriadau cyllido arwain at leihad pellachyn yr amrediad o chwaraeon a ddarlledir
gan y BBC, ac y gallai hynny effeithio’nanghymesur ar rai sectorau o gymdeithas.
Cyfrannodd Cerddorfa Genedlaethol
Cymru’r BBC yn sylweddol at y Pwrpas
hwn gan barhau gyda’i chyfres ogyngherddau ar draws Cymru a thu hwnt,
yn ogystal ag allbwn helaeth ar gyfer BBC
Radio 3 a gwasanaethau eraill BBC Cymru
a’r Rhwydwaith o’i chartref yn Neuadd
Hoddinott y BBC ym Mae Caerdydd.
Cyfrannodd y Gerddorfa hefyd at ddyddiau
cerddoriaeth llwyddiannus Radio Wales.
Roedd cystadleuaeth BBC Canwr y Byd
Caerdydd 2011 a ddarlledwyd ar BBC
Two, BBC Four, BBC Radio Cymru, BBCRadio Wales a BBC Radio 3 yn un ouchafbwyntiau diwylliannol 2011 fel ag
yr oedd darllediad y BBC o gynhyrchiad
National Theatre Wales, The Passion,o Bort Talbot.
311

AdRoddiAd AR BeRffoRMiAd Y BBC Yng nghYMRU Yn
eRBYn pwRpASAU CYhoeddUS Y BBC pARhAd
Roedd y Cyngor yn credu bod darllediadau’r
BBC o’r Eisteddfod Genedlaethol yngyfraniad sylweddol at y Pwrpas hwn, gydag
arlwy gynhwysfawr ar BBC Radio Cymru,
S4C ac ar-lein.
Un mater o bryder a godwyd gan
gynulleidfaoedd gyda CCC oedd bod rhai ynteimlo bod “y BBC yn chwilio am ddewisiadau
diogel sydd wedi ennill eu tir yn hytrach na
thalent newydd - mae wedi colli ei asgwrn cefn
braidd”. Bydd CCC yn cadw golwg ar
y mater hwn dros y misoedd i ddod.
Adlewyrchu’r DU, ei chenhedloedd,
ei rhanbarthau a’i chymunedau
Roedd y Cyngor yn falch bod cydweithredu
agosach yn digwydd rhwng timau newyddion
Rhwydwaith y BBC a BBC Cymru Wales yn
ddiweddar yn dilyn Arolwg Amhleidioldeb
Ymddiriedolaeth y BBC ar ddarlledu
newyddion a pholisi o’r cenhedloedd
datganoledig gan Newyddion Rhwydwaith,
a theimlai bod Cymru wedi’i chynrychioli
yn well ar BBC News. Fodd bynnag, mae’nrhannu barn cynulleidfaoedd bod cryn dipyno ffordd i fynd cyn y bydd allbwn Newyddion
Rhwydwaith yn adlewyrchu y cyfoeth obolisïau amrywiol sydd bellach yn bodoli
yng ngwahanol genhedloedd y DU. Mae’r
1

12

Cyngor wedi ymrwymo i barhau i fonitro’r
cynnydd yn y cyswllt hwn. Mae’n credu’n gryfei bod cyn bwysiced, os nad yn bwysicach,bod Cymru yn cael ei hadlewyrchu iddi ei
hun ag y mae iddi gael ei phortreadu ynehangach ar draws y DU. Gwelir hyn yn
y pryder a fynegir ym mywyd cyhoeddus
Cymru ac yn ystod digwyddiadau estyn allany Cyngor bod swm a rhychwant rhaglenni
Saesneg cyffredinol i Gymru yn parhau iostwng. Dywed cynulleidfaoedd wrth yCyngor eu bod yn credu bod nifer yr oriau
o raglenni teledu Saesneg a gynhyrchirgan BBC Cymru Wales i gynulleidfaoedd
yng Nghymru yn isel er gwaethaf y ffaith
bod y rhaglenni a gynhyrchir yn cael effaithsylweddol ac yn cael eu gwerthfawrogi’nfawr. Fel y dywedodd un cyfranogwr
mewn digwyddiad estyn allan CCC “Dwiddim yn hapus gyda lefel y ddarpariaeth
drama, yn enwedig drama yn darlunio bywyd
Cymreig bob dydd, ar y teledu na’r radio, adwi’n teimlo y dylid gwella hyn”. Mae’r Cyngor
yn ymwybodol bod y BBC yn cael ei
werthfawrogi i raddau uwch yng Nghymru
nag yng nghenhedloedd eraill y DU, ond ni
ddylid defnyddio hynny fel rheswm dros

beidio â mynd i’r afael â’r mater hwn sydd
yn parhau i fod o bryder i gynulleidfaoedd
yng Nghymru.
Dod â’r DU i sylw’r byd a’r byd i sylw’r DU
Dywedodd cyfranogwyr yn gyson wrth yCyngor yn ei ddigwyddiadau estyn allan am
y balchder oedd gan bobl yng Nghymru
yn llwyddiant rhyngwladol rhaglenni
Rhwydwaith a gynhyrchid gan BBC Cymru
Wales megis Doctor Who, llwyddiantrhaglenni fel Upstairs Downstairs, Sherlock,
Crimewatch, a’r cyffro bod Casualty nawr yncael ei gynhyrchu yng Nghymru. Soniwyd yn
gadarnhaol am Frozen Planet ym mhob un oddigwyddiadau estyn allan y Cyngor.
Roedd adroddiadau gohebwyr y
BBC o sawl rhan o’r byd yn cael eu
gwerthfawrogi’n fawr gan gynulleidfaoedd
ar draws Cymru. Amlygodd digwyddiad
estyn allan CCC gyda phobl ifanc o dras De
Asiaidd a’r Dwyrain Canol yr ymddiriedaeth
a oedd ganddynt yn adroddiadau’r BBC
am y ‘Gwanwyn Arabaidd’. Dywedodd
un cyfranogwr, “os ydy’r BBC yn ei ddweud,mae’n wir”.
Mae’r Cyngor yn gobeithio y bydd ypwyslais cynyddol ar ddynesiad ‘Un BBC’o gasglu newyddion yn gwella’r ddarpariaeth
newyddion rhyngwladol gan y BBC yn
fwy fyth.

1.Canolfan cynhyrchu drama Porthy Rhâth adeg ei hagor ym mis
Mawrth 2012.
2.Cadeirydd y BBC, yr Arglwydd
Patten, yn ystod ymweliad â Phorth yRhâth, Caerdydd, adeg ei hadeiladu.

Darparu budd technolegau a
gwasanaethau cyfathrebu sy’n datblygu
i’r cyhoedd
Mae’r Cyngor yn croesawu’n gynnes y
gwaith a wnaeth Adran Dosbarthu’r BBC
yn ystod y flwyddyn dan sylw er mwyn
cynyddu argaeledd BBC Radio Wales ar
FM i 80% o boblogaeth Cymru, ond mae’nparhau yn hynod o bryderus bod argaeledd
BBC Radio Cymru a BBC Radio Wales ar
DAB i 40% o’r boblogaeth yn annigonol,o’i gymharu ag argaeledd gorsafoedd Radio
Rhwydwaith y BBC yng Nghymru i 80%
o’r boblogaeth.
Croesawodd y Cyngor agor y ganolfan
cynhyrchu drama Diffiniad Uchel (HD)ym Mhorth y Rhâth ym Mae Caerdydd ym
mis Mawrth 2012, ac ymrwymiad y BBCi gyflwyno rhaglenni penodol i Gymru gan
BBC Cymru ar BBC One HD o’r hydref
eleni. Mae’n rhannu pryderon dybryd
cynulleidfaoedd nad yw cynlluniau cyfredoly BBC yn cynnwys rhaglenni penodol argyfer y cenhedloedd ar BBC Two HD.
Mae’r Cyngor yn credu y byddai gan hyn
oblygiadau difrifol iawn i’r Pwrpas oGynnal Dinasyddiaeth a Chymdeithas
Sifil yng Nghymru.

213

BlAenoRiAethAU’R gYnUlleidfA AR
gYfeR 2012/13
Cynnal Dinasyddiaeth a Chymdeithas Sifil
Dywed cynulleidfaoedd wrth CCC eu
bod yn croesawu’r ffaith bod Newyddion
Rhwydwaith yn nodi perthnasedd straeon
i genhedloedd y DU yn fwy cyson na chynt
ond pery’r Cyngor yn bryderus nad oes
rhagor o straeon cymharol, sy’n amlygu
gwahaniaethau polisi a chyfraith ar draws
cenhedloedd y DU, yn cael eu darlledu.
Mae’r Cyngor yn teimlo y gallai cymharu
dynesiadau gwahanol tuag at bolisi
cyhoeddus yng ngwledydd y DU fod o fuddmawr i gynulleidfaoedd. Dywed pobl eu
bod nhw angen gwybod am y newidiadau
polisi, ac os ydynt yn berthnasol iddyn nhw.
Mae’r Cyngor yn clywed yn gyson hefyd
bod cynulleidfaoedd yn teimlo eu bod
wedi’u hamddifadu pan nad yw straeon
yn cael eu cyfoethogi er mwyn amlinellu’r
amrywiol ddynesiadau tuag at bolisi
cyhoeddus yng nghenhedloedd gwahanol
y DU e.e. yng nghyd-destun diwygiadau
i’r GIG. Clyw’r Cyngor na ddylai hyn fod ynfater i Newyddion a Materion Cyfoes ynunig gan fod llawer o gynulleidfaoedd yn cael
eu haddysgu’n fwy effeithiol trwy’r modd ymae dramáu ac operâu sebon yn delio gyda
materion cyfoes nag y maent trwy wylio
neu wrando ar allbwn ffeithiol.
1

14

Ysgogi creadigrwydd a rhagoriaeth
ddiwylliannol
Mae yna ganfyddiad ymysg cynulleidfaoedd
bod gostyngiad yn nifer y rhaglenni sy’nadlewyrchu bywyd yng Nghymru i bobl
Cymru, yn enwedig o ran drama teledu,
a radio, a theledu Saesneg yn gyffredinol,ac mae CCC yn rhannu’r pryder hwn.
Mae hyn i’w deimlo’n arbennig o ddwys
yn dilyn cyhoeddiadau DAG am ostyngiad
arfaethedig cyffredinol o 16% yng nghyllideb
BBC Cymru Wales, sy’n dod ar ôl 5
mlynedd o arbedion Gwelliannau Parhaus.
Mae Adroddiad Ofcom yn 2010 ary Farchnad Cyfathrebu yn cefnogi’r
canfyddiad hwn ac yn dweud “ar £25miliwn,
roedd cyfanswm gwariant gan ddarlledwyr
gwasanaeth cyhoeddus ar gynnwys rhediad
cyntaf ar y teledu yn benodol ar gyfer gwylwyr
yng Nghymru i lawr 13% yn 2010, y gostyngiad
blwyddyn ar ôl blwyddyn mwyaf ymysg y pedair
cenedl. Mae cyfanswm gwariant yng Nghymru
wedi gostwng 33% dros y pum mlynedd
ddiwethaf, o’i gymharu â gostyngiad o 31%
ar gyfer y DU gyfan.” Mae’r adroddiad yn
mynd ymlaen i ddweud bod “nifer yr oriau agynhyrchwyd yn benodol i wylwyr yng Nghymru
yn 2010 i lawr 3% o 1,036 oriau yn 2009, o’i
1.+2.
Digwyddiad estyn allan y CCC gyda
sipsiwn a thrafaelwyr yng ngogledd­
ddwyrain Cymru.

gymharu â gostyngiad o 24% ers 2005.”Tra
bod y cytundeb diweddar rhwng y BBC ac
S4C ynghylch cyllido’r sianel yn y dyfodol
o Ffi’r Drwydded wedi’i groesawu gan
nifer yng Nghymru, mae pryder yn parhau
ynghylch darlledu yn Saesneg o Gymru ac
am Gymru. Mae CCC yn credu ei bod yn
hanfodol diogelu a chryfhau gwasanaethau
craidd y BBC sy’n cael eu hanelu’n benodol
at Gymru, yn Gymraeg ac yn Saesneg.
Mae cynulleidfaoedd yng Nghymru
yn cefnogi’n frwd strategaeth y BBC i symud
cynyrchiadau teledu allan o Lundain ac wrtheu boddau o weld lleoliadau cyfarwydd
ar allbwn y Rhwydwaith. Mae’n croesawu
ymrwymiad y Cyfarwyddwr Cyffredinol
i gyrraedd y targed Allan o Lundain o 17%
ynghynt nag a ragwelwyd, ac i fynd y tu
hwnt i’r targed hwn, ond nid yw’n credu y
bydd hyn yn llenwi’r bwlch a adawyd gan
y gostyngiad yn y rhaglenni a wneir yng
Nghymru ar gyfer Cymru.
Adlewyrchu’r DU, ei chenhedloedd, ei
rhanbarthau a’i chymunedau
Mae’r Cyngor yn croesawu’r cynnydd
cadarnhaol a gafwyd hyd yma ym
mhortreadu cenhedloedd a chymunedau’r
DU gyfan, ond dywed cynulleidfaoedd
bod rhagor i’w wneud. Clywodd yCyngor bod prinder pobl hŷn (a phrinder
menywod hŷn yn enwedig), yn gyfranwyra chyflwynwyr, ar y teledu o hyd. Er hynny
roedd cydnabyddiaeth bod dramâu

parhaus (cyfresi sebon) yn cynnig portread
mwy cadarnhaol o fenywod hŷn cryf nabron i unrhyw genre arall. Mae sipsiwn atheithwyr hefyd yn teimlo mai prin iawn
yw’r portreadu cadarnhaol na chywir ageir o’u cymuned. Mae cynulleidfaoedd
yn teimlo hefyd bod dramâu teledu
o’r UDA yn darparu portread mwy
cadarnhaol o bobl yn eu harddegau a’uhugeiniau nag a wna teledu’r DU, sydd
yn eu barn nhw yn portreadu pobl ifanc
mewn modd negyddol. Mae’r Cyngor yn
gofyn i’r Ymddiriedolaeth barhau i herio
Gweithrediaeth y BBC i sicrhau datblygiadau
pendant a chadarnhaol o ran portreadu’r
gwahanol gymunedau a diwylliannau
sy’n bodoli ar draws y DU mewn ffordd
lawn, gywir a gwir, er mwyn sicrhau
bod y weledigaeth a fynegwyd gan gyn
Gyfarwyddwr BBC Vision, Jana Bennett,
o leoli rhaglenni “rhywle yn hytrach nag yn
nunlle” yn cael ei wireddu’n llawn.
Mae’r Cyngor yn croesawu cynigion DAG ydylid darlledu canran uwch o raglenni teledu
wedi’u cynhyrchu yng Nghymru ar gyfer
Cymru ar y Rhwydwaith ac mae’n credu
y gallai hyn gyfrannu’n sylweddol tuag at
gyflawni’r Pwrpas hwn.
Partneriaethau
Dywed cynulleidfaoedd yn rheolaidd wrthy Cyngor Cynulleidfa am bwysigrwydd
partneriaethau. Mae cynulleidfaoedd
wedi croesawu’r cynnydd a gafwyd yn

215

BlAenoRiAethAU’R gYnUlleidfA AR gYfeR 2012/13 pARhAd

nhraws-hyrwyddo cynnwys S4C a BBC
Radio Cymru o ganlyniad i gytundeb
partneriaeth 2010 rhwng y ddau ddarlledwr.
Mae partneriaethau gyda sefydliadau
addysgol hefyd, fel yr hyn a welwyd ym
Mhrifysgol Glyndŵr yn Wrecsam – lle
mae’r Brifysgol a’r BBC yn rhannu eiddo
a chyfleusterau – neu’r bartneriaeth
rhwng y Brifysgol Agored yng Nghymru
a BBC Cymru ar gyd-gomisiynu The
Story of Wales, yn cael eu hystyried yn
gadarnhaol. Dylid croesawu ac annog
partneriaethau oddi mewn i’r BBC
hefyd, fel yr un rhwng y Rhwydwaith achynyrchiadau lleol yn y ganolfan cynhyrchu
drama ym Mhorth y Rhâth a agorwyd yn
ddiweddar. Dylid ystyried a chroesawu,
am resymau creadigol, cymdeithasol ac
addysgiadol, gyfleoedd pellach ar gyfer creu
partneriaethau lle mae hynny’n bosib.
Mae’r Cyngor yn croesawu’r cytundeb
newydd gydag S4C yn dilyn cyhoeddiad
Llywodraeth Llywodraeth San Steffan yn
2010 ar gyllido S4C o ffi’r drwydded yn ydyfodol ac mae’n gofyn i’r Ymddiriedolaeth
bwysleisio wrth Weithrediaeth y BBC
bwysigrwydd hyn o ran cyfrannu’nsylweddol at gyflawni cyfrifoldebau

1Darlledu Gwasanaeth Cyhoeddus y
BBC yn Gymraeg a sicrhau bod y gynulleidfa
Gymraeg yn derbyn darpariaeth darlledu
gwasanaeth cyhoeddus llawn ar bob
platfform, ar draws pob genre, ac o’ransawdd uchaf.
Mynediad Cyffredinol a chyflwyno
manteision technolegau a gwasanaethau
cyfathrebu sy’n datblygu i’r cyhoedd
Dywed cynulleidfaoedd wrth y Cyngor
eu bod yn croesawu yn wresog gwellaargaeledd BBC Radio Wales ar FM, abod diffyg argaeledd dwy orsaf radio
genedlaethol Cymru ar DAB yn parhau’nfater o bryder mawr. Mae cynigion DAG
ar gyfer BBC Two HD heb raglenni
penodol i Gymru yn ofid gwirioneddol igynulleidfaoedd fel ag y mae i’r Cyngor, gan
y gallasai hyn gyfyngu ar allu cynulleidfaoedd
yng Nghymru i weld rhaglenni gwreiddiolo Gymru, neu danseilio’r teimlad ehangacho undod o fewn gwledydd Prydain trwy
bod lefel uwch o raglenni penodol i Gymru
ar BBC One.
Dylai’r Ymddiriedolaeth barhau i roi pwysau
ar Weithrediaeth y BBC yng nghyswllt ymaterion hyn.

1.+2. Cyfarfod estyn allan gydag aelodau Mwslemaidd ifanco’r gynulleidfa.

2

16

CYngoR CYnUlleidfA CYMRUElan Closs Stephens, Cadeirydd
ac Ymddiriedolwr Cenedlaethol
Cymru y BBC

Nicola Branson

Andrew Carter

Bethan Dawin

Aled Jones Griffith

Robert Humphreys

Pamela Hunt

Ruth Marks

Alexandra McMillan

Suma PughTeresa Rees

Ceri Stradling

17

CYSYlltU
Os oes gennych gwestiwn, sylw ynteu gwyn
ynghylch rhaglenni ynteu wasanaethau BBC
Cymru Wales, ynteu unrhyw agwedd arallo waith y BBC, yna cysylltwch â’n huned
Gwasanaethau Cynulleidfaoedd. Mae’r holladborth a dderbyniwn yn cael ei nodi a’iddosbarthu’n gyson at y rheolwyr a’r timau
golygyddol. Rhif ffôn: 03703 500 700
Mae’r llinellau ar agor yn ystod dyddiau’r
wythnos waith rhwng 9.30am-7.30pm(ac eithrio Gwyliau Banc). Nid yw galwadau
i rifau 0370, sef cyfradd ar gyfer y DU­
gyfan, yn costio mwy na galwadau i rifau
daearyddol 01/02. Gall galwadau gael eu
recordio at ddibenion hyfforddi.
Gwefan:www.bbc.co.uk/cymru/gwybodaeth
Ysgrifennwch at:
Gwasanaethau’r Gynulleidfa
BBC Cymru Wales
Bangor
LL57 2BY
Cwynion: Am ragor o wybodaeth ynghylch
proses gwynion y BBC a chael gwybod
sut i gwyno ar-lein, ewch i ymweld âwww.bbc.co.uk/cwynion

Designed by www.luminous.co.uk
18

British Broadcasting Corporation
Broadcasting House
London W1A 1AA
bbc.co.uk© BBC 2012